# PREHĽAD OPATRENÍ ŠKOLSKÉHO SEMAFORU 2021/2022

# (zo 4.2.2022)

|  |  |  |
| --- | --- | --- |
| **ÚHRADA NÁKLADOV** | Ministerstvo poskytne školám **doplnkové financie na zvýšené náklady** spojené so zabezpečením bezpečnej prevádzky škôl počas pandémie ochorenia COVID-19. *Školy dostanú financie automaticky pred začiatkom školského roka a ďalšie začiatkom decembra 2021.* ***Nemusia o doplnkové financie žiadať.***  *O zvýšené mzdové náklady, ktoré škole vzniknú v súvislosti s paralelným zabezpečovaním prezenčného a dištančného vzdelávania v oranžovej alebo červenej fáze tohto manuálu, môže zriaďovateľ požiadať formou dohodovacieho konania.* | |
| **BEZ-PRÍZNAKOVOSŤ** | Pri prvom nástupe do školy a **po každom prerušení dochádzky do školy v trvaní 3 a viac po sebe nasledujúcich dní (vrátane víkendov a sviatkov) rodič predkladá** **„Písomné vyhlásenie o bezpríznakovosti“** žiaka ***(Príloha č. 1*).** | |
| **Žiak s príznakmi musí zostať doma. Pokiaľ rodič nevie vylúčiť príznaky, kontaktuje detského lekára.** |  |
| **NÁSTUP DO ŠKOLY** | Na začiatku školského roka ministerstvo umožní dobrovoľné testovanie žiakov v školách.  **Základné školy a špeciálne základné školy majú možnosť PCR testovania kloktacími testami do 6.9.2021.**  *Žiaci stredných škôl (vrátane 8-roč. gym), špeciálnych. stredných škôl, odborných učilíšť a praktických škôl môžu na začiatku školského roka využiť možnosť domáceho samotestovania Ag samotestami (vid nižšie).* | |
| **DOMÁCE**  **SAMO-TESTOVANIE** | **Možnosť dobrovoľného samotestovania Ag samotestami v domácom prostredí (odporúčame v pondelok a vo štvrtok ráno pred nástupom do školy):**  - každý žiak, ktorého rodič prejaví záujem, dostane 5 ks samotestov na domáce samotestovanie. Ich **použitie je povinný** hlásiť škole spôsobom, ktorý určí škola.  V prípade pozitívneho výsledku Ag samotestovania žiaka počas školského roka žiak zostáva doma a rodič:   * kontaktuje detského lekára, ktorý mu stanoví ďalší postup, * oznámi škole, že žiak mal pozitívny výsledok Ag samotestu.   **Trieda žiaka, ktorý mal pozitívny výsledok samotestu, ostáva doma, aby sa zamedzilo šíreniu ochorenia COVID-19 v školách – nemôže ísť do školy, okrem tých žiakov, ktorí majú výnimku z karantény.** | |
| **PRERUŠENIE VYUČOVANIA**  **V TRIEDACH** | Na rozdiel od minulého školského roka sa bude prerušovať vyučovanie len v jednotlivých triedach, nie v celej škole.  Ak sa v triede vyskytne žiak alebo zamestnanec pozitívny na ochorenie COVID-19, **pôjdu žiaci z triedy do 5-dňovej karantény (okrem tých, ktorí si uplatňujú výnimku z karantény).** | |
| **Karanténu je možné ukončiť po 5 dňoch** **od posledného kontaktu s osobou pozitívnou** na ochorenie COVID-19, ak sa u osoby v karanténe nevyskytuje ani jeden z klinických príznakov ochorenia počas posledných 24 hodín pred ukončením karantény. | |
| ***V prípade výskytu klinických príznakov počas karantény rodič telefonicky alebo e-mailom kontaktuje detského lekára.*** | |  |
| *Ak sa osoba pozitívna na ochorenie COVID-19 vyskytne* ***v domácnosti žiaka****,* ***zostáva v karanténe len tento******žiak. Jeho trieda pokračuje v prezenčnom vyučovaní****. Ak je osoba v domácnosti žiaka v karanténe (je úzky kontakt pozitívneho), žiak môže chodiť do školy do momentu, pokiaľ sa u tejto osoby nepotvrdí ochorenie COVID-19.* | |
| **VÝNIMKY Z KARANTÉNY** | **Výnimku z karantény** v prípade výskytu osoby pozitívnej na ochorenie COVID-19 v škole, v školskom zariadení a pri mimovyučovacích aktivitách si môžu uplatniť:   * **žiaci, ktorí prekonali ochorenie COVID-19 za posledných 180 dní na základe pozitívneho výsledku:**   + **Ag samotestu a po ukončení izolácie, ktorá bola pod dohľadom všeobecného lekára pre deti a dorast. Rodič v takomto prípade môže škole, školskému zariadeniu a pri mimovyučovacích aktivitách predložiť „Čestné vyhlásenie o pozitivite antigénového samotestu na ochorenie COVID-19 a o absolvovaní izolácie“ (Príloha č. 4a),**   + **Ag testu vykonaného v MOM alebo u všeobecného lekára pre deti a dorast (pokiaľ to lekár vie zabezpečiť),**   + **PCR testu.** * **kompletne zaočkovaní žiaci** alebo žiaci kompletne zaočkovaní a zároveň majú posilňovaciu (booster) dávku.   ***Za žiaka môže rodič oznámiť škole výnimku z karantény predložením „Oznámenie o výnimke z karantény“(Príloha č.2).***  **Lekár nevydáva potvrdenie o ukončení izolácii a karantény a ani o výnimke z karantény**. | |
| **OSPRAVEDLNENIE**  **DOCHÁDZKY** | **Rodič** môže svojím rozhodnutím **ospravedlniť žiaka na 5 po sebe idúcich vyučovacích dní/** dieťa s povinnýmpredprimárnym vzdelávaním na 7 po sebe idúcich vyučovacích dní(víkendy a sviatky sa nepočítajú) aj z dôvodu ochorenia. ***Pri absencii viac ako 5(žiak****)/ 7(dieťa s PPV)* ***po sebe idúcich vyučovacích dní z dôvodu ochorenia musí predložiť „Potvrdenie od lekára“ od všeobecného lekára pre deti a dorast,*** *ktorý má vedomosť o prebiehajúcom ochorení* ***(bez obmedzenia počtu ospravedlnení počas školského roka****). Rodičia detí, s nepovinným predprimárnym vzdelávaním, „Potvrdenie od lekára“ nepredkladajú.* | |
| **OČR** | Rodič má nárok na ošetrovné (OČR) ak riaditeľ školy alebo regionálny úrad verejného zdravotníctva rozhodol o prerušení vyučovania v triede žiaka do 11 rokov, **rodič môže zažiadať o OČR priamo na webovej stránke Sociálnej** **poisťovne** https://eformulare.socpoist.sk/sluzby/ziadosti-o-ocr alebo ak žiak vyžaduje celodenné ošetrovanie na základe potvrdenia všeobecného lekára pre deti a dorast.  ***Ak rodič nechá žiaka doma na základe vlastného rozhodnutia, nárok na OČR mu nevzniká****.* | |

**Postup v prípade pozitívneho výsledku samotestovania**

**Ag samotestom žiaka počas školského roka**

1. **Žiak zostáva doma (v izolácii)–** nemôže ísť do školy.
2. **Rodič telefonicky alebo e-mailom musí kontaktovať všeobecného lekára** pre deti a dorast, ktorý mu stanoví ďalší postup. Všeobecný lekár pre deti a dorast v prípade potreby stanoví nutnosť ďalšieho vyšetrenia na ochorenie COVID-19.
3. **Rodič musí oznámiť škole, že žiak mal pozitívny výsledok Ag samotestu**, aby škola mohla pristúpiť k sprísneným hygienicko-epidemiologickým opatreniam.
4. **Trieda žiaka, ktorý mal pozitívny výsledok Ag samotestu** **ostáva doma (v karanténe),** aby sa zamedzilo šíreniu ochorenia COVID-19 v školách – nemôže ísť do školy, okrem tých žiakov, ktorí majú výnimku z karantény a neprejavujú príznaky ochorenia COVID-19.
5. V prípade pozitívneho výsledku Ag samotestu **môže rodič** **po ukončení domácej izolácie svojho** dieťaťa predložiť škole, školskému zariadeniu a pri mimovyučovacích aktivitách „**Čestné vyhlásenie o pozitivite** **Ag samotestu** na ochorenie COVID-19 a o absolvovaní izolácie“ ***(Príloha č. 4a).***
6. Na základe tohto čestného vyhlásenia bude **mať žiak výnimku z karantény** **iba v škole, v školskom zariadení a pri mimovyučovacích aktivitách** v prípade, že príde do úzkeho kontaktu s osobou pozitívnou na ochorenie COVID-19.
7. Pokiaľ bol žiak v izolácii na základe pozitívneho výsledku Ag samotestu, dôrazne odporúčame **pri návrate do školy (večer alebo ráno pred nástupom) absolvovanie Ag samotestu,** aby sa minimalizovalo riziko prenosu nákazy na pôdu školy. Žiak nastupuje do školy iba v prípade negatívneho výsledku Ag samotestu.
8. **Pri návrate do školy** **sa nevyžaduje potvrdenie o ukončení izolácie od lekára,** **rodič predloží iba „Písomné vyhlásenie o bezpríznakovosti“ *(Príloha č. 1).***

**Izolácia je obmedzenie pohybu osoby, ktorá bola pozitívne testovaná na COVID-19.**

**Trvanie:**

**5 dní** pokiaľ sa počas posledných 24 hodín izolácie nevyskytnú klinické príznaky od

* dátumu testovania s pozitívnym výsledkom alebo
* objavenia prvých klinických príznakov ochorenia.

**Koniec izolácie:**

určuje lekár **len** v prípade výskytu klinických príznakov. Všeobecný lekár nevydáva potvrdenie o ukončení izolácie.

Po ukončení 5-dňovej izolácie je osoba povinná mať ďalších 5 dní prekryté horné dýchacie cesty respirátorom FFP2.

**Karanténa je pre osoby, ktoré prišli do úzkeho kontaktu s osobou pozitívnou na COVID-19 počas obdobia 2 dní pred jej testovaním alebo objavením sa prvých klinických príznakov.**

**Trvanie:**

**5 dní** **od posledného kontaktu s pozitívnou osobou, pokiaľ sa počas posledných 24 hodín pred ukončením karantény nevyskytuje ani jeden z klinických príznakov.**

**Koniec karantény:**

1. pri bezpríznakovom priebehu po 5 dňoch,
2. v prípade príznakov je potrebné kontaktovať lekára.

**Po ukončení karantény tieto osoby musia mať 5 dní prekryté horné dýchacie cesty respirátorom FFP2. Všeobecný lekár nevydáva potvrdenie o ukončení karantény.**

#### **Povinnosti rodiča a odporúčania pre rodiča podľa škol. semaforu**

(zo 4. 2, 2022)

**Povinnosti:**

* 1. Rodič zodpovedá za dodržiavanie hygienicko-epidemiologických opatrení pri príchode žiaka do školy a pri odchode žiaka zo školy (prekrytie horných dýchacích ciest vhodne zvolenými osobnými ochrannými pomôckami alebo jej stanovenými ekvivalentami, dezinfekciu rúk a dodržiavanie odstupov v súlade s aktuálne platnými opatreniami Úradu verejného zdravotníctva SR).
  2. Rodič zabezpečí pre žiaka každý deň minimálne dve rúška (náhradné musí mať pri sebe v prípade potreby) a papierové jednorazové vreckovky.
  3. Rodič dodržiava pokyny riaditeľa školy, ktoré upravujú podmienky na školský rok 2021/2022, a rešpektuje opatrenia na zaistenie bezpečnosti a ochrany zdravia detí a žiakov (§152 ods. c) zákona č. 245/2008 Z. z.).
  4. **Rodič predkladá** pri prvom nástupe do školy na začiatku školského roka **a po každom prerušení dochádzky do školy v trvaní 3 a viac po sebe nasledujúcich kalendárnych dní (vrátane víkendov a sviatkov)** **„Písomné vyhlásenie o bezpríznakovosti“ *(Príloha č.1*).** V prípade, že rodič nepredloží „Písomné vyhlásenie o bezpríznakovosti“ sa žiak považuje za príznakového a je potrebné, aby rodič kontaktoval všeobecného lekára pre deti a dorast, ktorý ho bude ďalej usmerňovať. Pokiaľ žiak prišiel do školy v sprievode rodiča, nebude mu umožnený vstup do školy a odchádza s rodičom domov. Ak neprišiel žiak v sprievode rodiča, je potrebné žiaka umiestniť do izolačnej miestnosti a bezodkladne kontaktovať rodiča. Ak si žiak nedopatrením zabudne vyhlásenie doma, rodič má 3 možnosti: odoslať ho škole prostredníctvom ASC agendy (EDUPAGE) alebo e-školy, poslať scan „Písomného vyhlásenia o bezpríznakovosti“ e-mailom, alebo kontaktovať všeobecného lekára pre deti a dorast, ktorý ho bude ďalej usmerňovať.
  5. **Rodič môže** svojím rozhodnutím **ospravedlniť žiaka na 5 po sebe idúcich vyučovacích dní**/ dieťa s povinným predprimárnym vzdelávaním na 7 po sebe idúcich vyučovacích dní(víkendy a sviatky sa nepočítajú) aj z dôvodu ochorenia. **Pri absencii viac ako 5(žiak**)/ 7(dieťa s PPV) **po sebe idúcich** **vyučovacích dní z dôvodu ochorenia musí predložiť „Potvrdenie od lekára“** od všeobecného lekára pre deti a dorast, ktorý má vedomosť o prebiehajúcom ochorení (bez obmedzenia počtu ospravedlnení počas školského roka). Rodičia detí, s nepovinným predprimárnym vzdelávaním, „Potvrdenie od lekára“ nepredkladajú. **Neospravedlnená neprítomnosť môže mať za následok zhoršenú známku zo správania, prípadne nutnosť vykonať komisionálne skúšky.** Podozrenie zo zneužívania ospravedlňovania dochádzky žiaka alebo podozrenie za zanedbávania zdravotnej starostlivosti o dieťa/žiaka preskúmava na podnet školy miestne príslušný úrad práce, sociálnych vecí a rodiny.
  6. **V prípade, že je u žiaka podozrenie na COVID-19 (bol v úzkom kontakte s osobou pozitívnou na COVID-19), rodič bezodkladne o tejto situácii informuje triedneho učiteľa alebo riaditeľa školy,** aby mohli prijať sprísnené hygienicko-epidemiologické opatrenia (častejšie vetranie a dezinfekcia, častejšia kontrola dodržiavania protiepidemických opatrení zo strany žiakov, minimalizovanie premiešavania žiakov z triedy s ostatnými triedami, atď.). Povinnosťou rodiča je aj bezodkladne nahlásenie karantény škole, ak bola žiakovi nariadená všeobecným lekárom pre deti a dorast alebo miestne príslušným regionálnym úradom verejného zdravotníctva. Za týchto podmienok nemôže žiak navštevovať školu.
  7. V prípade, že je **u žiaka potvrdené ochorenie na COVID-19,** **rodič bezodkladne musí o tejto situácii informovať telefonicky alebo e-mailom všeobecného lekára** pre deti a dorast**, triedneho učiteľa alebo riaditeľa školy, aby mohli byť obratom identifikované úzke kontakty žiaka za 2 dni pred jeho testovaním**.
  8. V prípade iného ako pozitívneho výsledku rodič informuje školu o vykonaní samotestu. **V prípade, že bol žiak testovaný Ag samotestom a má pozitívny výsledok, rodič o tom bezodkladne informuje školu**. **Po pozitívnom výsledku Ag samotestu je potrebné bezodkladne kontaktovať všeobecného lekára pre deti a dorast, ktorý mu stanoví ďalší postup, prípadne nutnosť vyšetrenia na ochorenie COVID-19.**
  9. **Rodič po ukončení domácej izolácie** svojho dieťaťa **môže predložiť škole**, školskému zariadeniu a pri mimovyučovacích aktivitách „**Čestné vyhlásenie o pozitivite Ag samotestu na ochorenie COVID-19 a o absolvovaní izolácie“ (Príloha č. 4a).** Na základe tohto čestného vyhlásenia bude mať **žiak výnimku z** **karantény v škole, v školskom zariadení a pri mimovyučovacích aktivitách** v prípade, že príde do úzkeho kontaktu s osobou pozitívnou na ochorenie COVID-19.
  10. Pokiaľ bol žiak v izolácii na základe pozitívneho výsledku Ag samotestu, dôrazne odporúčame pri návrate do školy (večer alebo ráno pred nástupom) absolvovanie Ag samotestu, aby sa minimalizovalo riziko prenosu nákazy na pôdu školy. Žiak nastupuje do školy iba v prípade negatívneho výsledku Ag samotestu.
  11. **Pri návrate do školy sa nevyžaduje potvrdenie o ukončení izolácie od lekára, rodič predloží iba „Písomné vyhlásenie o bezpríznakovosti“ *(Príloha č. 1).***
  12. **Rodič má povinnosť nahlasovať vykonanie Ag samotestu škole spôsobom, ktorý určí škola.**

**Odporúčania pre rodiča**

1. **Odporúčame rodičom predložiť škole „Oznámenie o výnimke z karantény“ *(Príloha č.2*).** Riaditeľ tak v prípade potvrdeného pozitívneho prípadu na ochorenie COVID-19 bude môcť v záujme ochrany zdravia neprekonaných a nezaočkovaných žiakov ich požiadať, aby čo najrýchlejšie opustili priestory školy, no zároveň uplatniť výnimku z karantény na tých žiakov, ktorých sa týka.
2. **Odporúčame realizovať samotestovanie na ochorenie COVID-19 v domácom prostredí** v priebehu školského roka Ag samotestami, ktoré budú distribuované prostredníctvom škôl. 5 testov dostane každý rodič žiaka základnej, strednej a špeciálnej školy, ktorý o ne prejaví záujem - záujem o samotestovanie budú zisťovať školy od 23. 8. 2021. Po vyzdvihnutí testov, školy rozdajú testy všetkým rodičom, ktorí nahlásili záujem, na základe podpisu.

#### **Postup pri náhrade mzdy v súvislosti s ochorením COVID-19:**

* **Rodič má nárok na ošetrovné (OČR)** ak **riaditeľ školy alebo miestne príslušný regionálny úrad verejného zdravotníctva rozhodol o prerušení vyučovania v triede žiaka do 11 rokov.**
* Rodič môže zažiadať o OČR priamo na webovej stránke Sociálnej poisťovne https://eformulare.socpoist.sk/sluzby/ziadosti-o-ocr alebo ak žiak vyžaduje celodenné ošetrovanie na základe potvrdenia všeobecného lekára pre deti a dorast.
* **Ak rodič nechá žiaka doma na základe vlastného rozhodnutia, nárok na OČR mu nevzniká.**
* V prípade potreby zabezpečenia starostlivosti o dieťa tak rodič môže čerpať dovolenku alebo sa dohodnúť so zamestnávateľom na práci z domu (home office).